अलीगढ़। एएमयू की विभिन्न प्रवेश परीक्षाओं के परिणाम अगले हफ्ते घोषित होने की संभावना है। परीक्षा परिणामों का अभिभावकों और अभ्यर्थियों को शिद्दत से इंतजार है। कुलपति के बाहर होने और प्रक्रिया जन्य देरी के चलते परीक्षा परिणाम घोषित होने में अब तक देरी हुई है। एएमयू में कक्षा 1, कक्षा 6, कक्षा 9,प्लस टू ,इंजीनियरिंग और एमबीबीएस की प्रवेश परीक्षा गत माह आयोजित की गई थी। विवि प्रशासन की ओर से कहा जा रहा था कि इन परीक्षाओं के परिणाम जून महीने की शुरुआत तक घोषित हो जाएंगे। इन परिणामों का इंतजार केवल अलीगढ़ में ही नहीं बल्कि प्रदेश और देश के दूसरे शहरों में बैठैे अभ्यर्थियों को भी है। विवि प्रशासन का कहना है कि रविवार तक कुलपति एएमयू में नहीं है। सोमवार को वह कार्यालय आएंगे। उनके आने के बाद परीक्षा परिणाम घोषित होने का काम तेजी से होगा। परीक्षा विभाग परिणामों को अंतिम रूप देने में जुटा।